Penitiour

Ur penitiour zo un den a ya da vevañ en digenvez evit abegoù relijiel. Peniti a reer eus al lec'h ma ra e annez.

Diwar ar ger galleg ermite e vez lavaret ivez e brezhoneg ermit e-lec'h penitiour hag ermitaj a vez neuze implijet e-lec'h peniti.

Kristeniezh
Ar benitiourien gentañ a zo bet, hervez an hengoun kristen, Paol Teba hag e ziskibl Anton Veur, a oa o vevañ e dezerzh Ejipt e korn-bro Teba pe Tebai, war-dro 250-350. Diwar ar skouer-se e voe graet kemend-all gant meur a zen en dezerzhioù ken e voent anvet "Tadoù en Dezerzh".

Kemeret e veze skouer war ar C'hrist a yae en dezerzh evit pediñ, argas an temptadurioù pell dioutañ ha klask tostaat da Zoue evel m'eo bet kontet en Aviel. 

En  ez eas Charles de Foucauld d'ar Sahara da vevañ evel ur penitiour eno met ne oa ket evit mirout a gaout darempred gant an dud a oa o chom tro-war-dro.

Gwelet ivez
Peniti
Temptadur Sant Anton

Rummad:Menec'h